بؤیوک بریتانیادا تاریم، بالیقچیلق و قیدا ناظیری جورج اوستیس حکومتین آوروپا بیرلیگیندن چیخما سیاستینی (برگزیت) اساس گؤستره‌رک ایستعفا وئردی.
اوستیس استعفاسی‌نین سببی کیمی باش ناظیر ترزا می ین "برگزیت" تاریخی‌نین تاخیره سالینماسی باره‌ده تکلیفینی پارلامئنته تقدیم ائدجگی ایله باغلی آچیقلاماسینی گؤستردی.
بؤیوک بریتانیانین "برگزیت"ین تاریخینی تاخیره سالماغی طلب ائتمه‌سی حالیندا آوروپا بیرلیگی-‌نین یئنی گذشت‌لر طلب ائدجگینی بیلدیرن اوستیس بونون اؤلکه‌سینی آلچالدیجی بیر موضعیه سالاجاغینی قئید ائتدی.
بئله‌لیکله اوستیس بؤیوک بریتانیانین ژوئیه آییندان بو یانا" برگزیت" سببیندن ایستعفا وئرن 14-جو ناظیری اولدو.
اؤلکه‌ده داها اول ایستعفایا گئدن ناظیرلر آراسیندا 2 "برگزیت" ناظیری، خاریجی ایشلر و امک ناظیرلری ده واردی.
باش ناظیر ترزا می یوخلانیلمیش "برگزیت" موقاویله‌سینی 26 فوریه ده پارلامئنته تقدیم ائتمه سؤزوندن سون آندا دؤنه‌رک بونو 12 مارسا ده ک تاخیره سالمیشدی.
باش ناظیر موقاویله‌نین قبول ائدیلمه‌مه‌سی حالیندا دا 13 -14 مارس تاریخ‌لرینده "موقاویله‌سیز چیخما" و "برگزیت" تاریخینی قیسا مودت‌لی تاخیره سالما واریانت‌لارینی سس وئرمه‌یه چیخاراجاغینا دایر سؤز وئرمیشدی.
می ین آوروپا بیرلیگی ایله راضیلاشدیردیغی "برگزیت" موقاویله‌سی ژانویه نین 15-ده پارلامئنتده "تاریخی" کیمی سجیه‌لندیریلن سس وئرمه‌ده بؤیوک بیر اکثریتله رد ائدیلمیشدی.
نظرده توتولان تقویمه گؤره، بؤیوک بریتانیا 29 مارس دا آوروپا بیرلیگیندن آیریلما‌لی‌دیر.
اؤلکه‌ده 23 ژوئن 2016-جی ایلده کئچیریلن رفرندومدا 48% علیهینه 52% لئهینه سس نیسبتی ایله آوروپا بیرلیگیندن آیریلما قراری قبول اولونموشدو.
